132. löggjafarþing 2005–2006.

Þskj. 682 — 457. mál.

Fyrirspurn

til samgönguráðherra um vegamál.

Frá Kristjáni L. Möller.

1.	Hver er heildarlengd og hlutfall

a.	safnvega,

b.	tengivega,

c.	landsvega,

sundurliðað eftir sveitarfélögum og kjördæmum og hvernig er skiptingin milli vega með varanlegu slitlagi og malarvega?

2.	Hver hefur heildarfjárveiting til þessara vegaflokka verið frá árinu 1995, á verðlagi 31. desember 2005?

3.	Hversu margar brýr eru í hverju sveitarfélagi og á hvaða áratug voru þær smíðaðar, sundurliðað eftir einbreiðum brúm og tvíbreiðum og lengd miðað við 10 m bil?

4.	Hver hefur heildarfjárveiting til vegamála verið sl. 10 ár, á verðlagi 31. desember 2005, skipt eftir mismunandi tekjum Vegagerðarinnar?

5.	Hverjar hafa heildarskatttekjur ríkissjóðs verið af umferð og bílainnflutningi sl. 10 ár, á verðlagi 31. desember 2005 og hvernig skiptast þær milli tekjuflokka?

Skriflegt svar óskast.